સ્થાનિક ખેતીવાડી ઉત્પન્ન બજાર સમિટીના હોલસેલ વેપારીઓના જણાવ્યા પ્રમાણે ઓક્ટોબર મહિના કર્ણાટક અને મહારાષ્ટ્રમાં આવેલા વરસાદને કારણે ડુંગળીના પાકને ભારે નુકસાન પહોંચ્યું છે. દેશના સૌથી મોટા મહારાષ્ટ્ર-નાસિક માર્કેટયાર્ડમાં ડુંગળીના ભાવ બે વર્ષની ઊંચી સપાટીએ પહોંચી ગયા છે. જેની અસર સ્થાનિક બજારમાં પણ જોવા મળી છે. એનએચઆરડીએફના ડેટા મુજબ એશિયાની સૌથી મોટી લાસલગામની માર્કેટ યાર્ડમાં ડુંગળીના ભાવમાં ૩૦થી ૪૦ ટકાનો ઉછાળો માત્ર એક જ મહિનામાં જોવા મળ્યો છે.